|  |  |
| --- | --- |
|  |  |
| Keskkonnaamet | Teie: 12.02.2025 nr DM-130972-1  Meie: 19.02.2025 nr 13-1/25-304 |

Arvamuse andmine kaevandamisloa taotlusele (Vangja II kruusakarjäär)

Eesti Geoloogiateenistusele on saabunud teade KOTKAS infosüsteemi dokumendist DM-130972-1 keskkonnaloa muutmistaotlus Keskkonnakaitseloa muutmistaotlus T/KL-1027424. Taotleja soovib pikendada Vangja II kruusakarjääri keskkonnaluba 15 aasta võrra.

Maapõueseaduse § 49 lg 2 alusel kaevandamisloa andja saadab kaevandamisloa taotluse arvamuse saamiseks viivitamata riigiasutusele, kelle ülesanne on tagada riigi geoloogiaalane pädevus, kes esitab oma arvamuse kirjalikult kümne päeva jooksul taotluse saamisest arvates.

Eesti Geoloogiateenistus on tutvunud esitatud taotlusega.

Taotletava mäeeraldise tegelik pindala on 2,58 ha ja selle teenindusmaa tegelik pindala on 2,95 ha, mis vastavad graafilistel lisadel Mäeeraldise plaan ja Korrastatud ala plaan märgitud tärkpindaladele. Taotletav ala asub Valga maakonnas Otepää vallas katastriüksusel Vangja (tunnus 55701:001:1225).

Taotletav mäeeraldis hõlmab Vangja maardla (maavarade registri registrikaart nr 820) 5 plokki ning olemasolevat Vangja II kruusakarjääri mäeeraldist (loa nr L.MK/320052).

Tutvunud taotlusmaterjalidega, toome välja järgmised puudused.

1. Keskkonnakaitseloa taotlusele graafilisel lisal 3 „ Vangja II kruusakarjääri korrastatud maa plaan“ ja taotluse seletuskirjas on märgitud korrastamise suunaks metsamaa, kuid keskkonnakaitseloa taotluse vormil kaevandatud maa kasutamise otstarbeks märgitud teedeehitus, ehitustööd.
2. Maavarade registri andmete kohaselt ulatub Ploki 5 piir kuni 0,6 m meetrit väljapoole Mäeeraldise plaan ja Korrastatud ala plaan märgitud taotletava mäeeraldise piirist.

Palume eeltoodut arvestada keskkonnaloa taotluse edasises menetluses.

Seisuga 31.12.2024 on Vangja II kruusakarjääri piires oleva ploki jääkvaru järgmine: 5 plokk (ehituskruus) – 147,496 tuh m3.

Palume loa pikendamise korralduses kirjeldada, millise kuupäeva seisuga on varu kogus loale märgitud. Palume kirjeldada loal varu kogus maardlate nimistus arvel oleva info alusel ja kvartali lõpu kuupäevaga, et loa andmed oleks kokku viidavad kvartaalsete kaevandatud koguste aruannetega. Kuna tegu on töötava karjääriga, palume varu koguseid mitte ümardada täistuhandeteni, et mitte tekitada segadust loa omaja aruandlusesse.

Lugupidamisega

(allkirjastatud digitaalselt)

Martin Nurme

Maavarade registri osakonna juhataja

Janno Kuusik

Maavarade registri osakonna spetsialist

5766 8676 Janno.Kuusik@egt.ee